KOMISSION KERTOMUS EUROOPAN PARLAMENTILLE JA NEUVOSTOLLE TAKUURAHASTON TILANTEESTA JA HOIDOSTA VARAINHOITOVUONNA 2013 /* COM/2014/0463 final */





Sisällys 1............ Johdanto. 3 2............ Rahaston taloudellinen tilanne 31. joulukuuta 2013. 4 2.1......... Rahaston pääoman liikkeet 4 2.2........ Merkittävät liiketoimet................................................................................................. 5 2.3......... Raportointipäivän jälkeen tehty merkittävä liiketoimi 6 2.4......... Tilinpäätöksen esittäminen. 6 2.4.1...... Laatimisperusteet 6 2.4.2...... Takuurahaston konsolidoimaton tilinpäätös 31. joulukuuta 2013. 6 3............ Maksut rahastoon tai rahastosta. 12 3.1......... Yleisestä talousarviosta rahastoon suoritettujen maksujen oikeusperusta. 12 3.1.1...... Rahaston rahoittaminen. 12 3.1.2...... Rahaston rahoitusomaisuuden sijoittamisesta saadut korot 12 4............ Rahaston varojen käyttö. 14 4.1......... Viivästyneiden erien suorittaminen. 15 4.2......... EIP:n palkkio. 15 1. Johdanto Takuurahasto ulkosuhteisiin liittyville hankkeille perustettiin 25 päivänä toukokuuta 2009 annetulla neuvoston asetuksella (EY, Euratom) N:o 480/2009[1] (kodifioitu toisinto), jäljempänä ’rahastoasetus’. Jos lainan tai takauksen saaja laiminlyö Euroopan unionin myöntämän tai takaaman lainan takaisinmaksun, unionin velkojien saatavat katetaan takuurahastosta. Rahastoasetuksen 7 artiklan mukaisesti komissio antoi rahaston varainhoidon Euroopan investointipankin (EIP) hoidettavaksi yhteisön ja EIP:n 23. marraskuuta 1994 Brysselissä ja 25. marraskuuta 1994 Luxemburgissa allekirjoittaman sopimuksen mukaisesti. Sopimusta on myöhemmin muutettu 17. ja 23. syyskuuta 1996, 8. toukokuuta 2002, 25. helmikuuta 2008, 20. lokakuuta 2010 ja 9. marraskuuta 2010. Rahastoasetuksen 8 artiklassa säädetään, että komissio toimittaa viimeistään seuraavan varainhoitovuoden toukokuun 31. päivänä Euroopan parlamentille, neuvostolle ja tilintarkastustuomioistuimelle vuosikertomuksen rahaston tilanteesta ja hoidosta edellisenä varainhoitovuonna. Nämä tiedot esitetään tässä kertomuksessa sekä komission yksiköiden valmisteluasiakirjassa. Tiedot perustuvat EIP:ltä sopimuksen mukaisesti saatuihin tietoihin. 2. Rahaston taloudellinen tilanne 31. joulukuuta 2013 Rahaston taloudellisella tilanteella tarkoitetaan rahaston vuonna 1994 tapahtuneesta perustamisesta lähtien kertyneiden rahavirtojen summaa. 2.1. Rahaston rahavirrat Rahaston varat olivat yhteensä 2 004 356 642,91 euroa (ks. valmisteluasiakirjan 3 kohta: Rahaston taloudellinen tilanne 31. joulukuuta 2013, EIP). Summaan sisältyvät seuraavat rahaston perustamisesta lähtien kertyneet rahavirrat: Takuurahasto || Määrä 31.12.2013 || Määrä 31.12.2012 || Muutos Rahoitusosuudet talousarviosta rahastoon || 3 598 826 794,00 || 3 540 394 500,00 || 58 432 294,00 Päättyneiden varainhoitovuosien nettotulokset || 878 284 248,11 || 846 343 661,55 || 31 940 586,56 Rahaston laiminlyödyistä maksueristä suorittamien maksujen takaisinperintä || 578 854 353,78 || 578 854 353,78 || 0,00 Muut lyhytaikaiset velat (mukaan luettuina takaukseen perustuvat maksamattomat vaateet ja EIP:n hallinnointipalkkiot) || 23 066 612,47 || 18 819 492,23 || 4 247 120,24 Myöhässä olevista suorituksista perityt maksut (vuodelta 2002) || 5 090 662,91 || 5 090 662,91 || 0,00 Takaukseen perustuvat vaateet (mukaan luettuina takaukseen perustuvat maksamattomat vaateet) || (584 704 389,46) || (519 866 214,55) || (64 838 174,91) Palautukset talousarvioon (myös uusien jäsenvaltioiden liittymisestä johtuva poikkeuksellinen palautus talousarvioon) || (2 531 726 712,72) || (2 501 391 526,79) || (30 335 185,93) Salkun arvon mukauttaminen IFRS-standardeihin perustuvan arvonmäärityksen mukaisesti || 36 665 073,82 || 53 681 272,87 || (17 016 199,05) Rahaston kirjanpitoarvo || 2 004 356 642,91 || 2 021 926 202,00 || (17 569 559,09) Rahaston kirjanpitoarvo kasvoi noin 18 miljoonaa euroa vuonna 2013. Tämä johtuu seuraavista seikoista: Arvonnousu · Talousarviosta maksettiin (rahoitettava määrä) 58 miljoonaa euroa rahaston 9 prosentin tavoitesumman saavuttamiseksi. · Rahoitustoimien nettotulot olivat 32 miljoonaa euroa. · 4 miljoonan euron muutos, joka liittyi lähinnä takauksen nojalla esitettyihin vaateisiin perustuvaan velkaan (maksettu vuoden 2014 alussa). Arvonlasku · Rahasto kattoi Syyrian laiminlyömät maksut, joiden kokonaissumma on 65 miljoonaa euroa ja joista oli 31. joulukuuta 2013 maksamatta vielä 22 miljoonaa euroa (muut lyhytaikaiset velat). · Talousarvioon palautettiin uuden jäsenvaltion liittymisen seurauksena (Kroatia) 30 miljoonaa euroa. · Salkun arvo laski 17 miljoonaa euroa, mikä johtui arvon mukautuksesta markkinahintaan. 1.1. Merkittävät liiketoimet (1) EIP:llä on ollut marraskuusta 2011 lähtien maksamattomia erääntyneitä valtionlainaa koskevia saatavia Syyrialta. Näin ollen ja EU:n ja EIP:n välisen takuusopimuksen mukaisesti EIP on turvautunut EU:n takuurahastoon neljästi vuoden 2012 aikana, jolloin rahastosta maksettiin kaikkiaan 42 miljoonaa euroa (joista 2,15 miljoonaa on peritty takaisin) ja yhdeksän kertaa vuoden 2013 aikana, jolloin rahastosta maksettiin 64,83 miljoonaa euroa (ks. 4.1 kohta ” Maksulaiminlyöntien seurauksena suoritetut maksut”). (2) Talousarviosta rahastoon maksettava rahoitusosuus määritettiin helmikuussa 2013 rahastoasetuksen 3 ja 5 artiklan mukaisesti: Rahastoasetuksen[2] 3 artiklassa rahaston tavoitesummaksi vahvistetaan 9 prosenttia kustakin toimesta aiheutuvien pääomasitoumusten kokonaismäärästä, johon lisätään maksamattomat erääntyneet korot. Rahastoasetuksen 5 artiklan mukaan talousarviosta rahastoon vuonna n + 1 siirrettävä määrä lasketaan vuoden n – 1 lopun mukaisen tavoitesumman ja vuoden n alussa lasketun rahaston varojen nettoarvon välisenä erotuksena. Jotta rahaston varat kattaisivat 9 prosenttia pääomasitoumusten kokonaismäärästä, vuoden 2014 talousarvioon sisällytettiin 58,43 miljoonan euron määrä rahastoon maksettavaa osuutta varten. Joulukuun 31. päivänä 2012 tavoitesumma oli 2 078,92 miljoonaa euroa, eli 9 prosenttia voimassa olevien takauksen saaneiden toimien kokonaismäärästä (23 099,15 miljoonaa euroa). Joulukuun 31. päivänä 2012 tavoitesumman ja rahaston nettovarojen (2 020,49 miljoonaa euroa) välinen erotus oli 58,43 miljoonaa euroa. Tätä määrää pyydettiin rahaston rahoittamiseen vuonna 2014, ja neuvosto ja Euroopan parlamentti hyväksyivät sen marraskuussa 2013 osana vuoden 2014 talousarvion hyväksyntää. Tämän jälkeen se katsottiin rahaston saatavaksi unionin talousarviosta. (3) Helmikuun 20. päivänä 2013 talousarviosta siirrettiin rahastoon 155,66 miljoonaa euroa. Tämä summa vastasi talousarviosta vuonna 2013 rahoitettavaa määrää (ks. lisätietoja 3.2.1 kohdassa ”Rahaston rahoittaminen”). 2.3. Raportointipäivän jälkeen tehty merkittävä liiketoimi Helmikuun 27. päivänä 2014 talousarviosta siirrettiin rahastoon 58,43 miljoonaa euroa. Tämä summa vastasi talousarviosta vuonna 2014 rahoitettavaa määrää. 2.4. Tilinpäätöksen esittäminen 2.4.1. Laatimisperusteet Rahaston tilinpäätös (samoin kuin konsolidoimattomat tilinpäätökset) on laadittu Euroopan komission tilinpitäjän hyväksymien kirjanpitosääntöjen mukaisesti siten kuin valmisteluasiakirjassa on selitetty, ja erityisesti on otettu huomioon ”Kirjanpitosääntö nro 11 – Rahoitusvälineet”. 2.4.2. Takuurahaston konsolidoimaton tilinpäätös 31. joulukuuta 2013 Takuurahaston konsolidoimaton tilinpäätös laaditaan, jotta huomioon voidaan ottaa kirjanpitotapahtumat, joita ei ole sisällytetty EIP:n laatimaan rahaston tilinpäätökseen (ks. valmisteluasiakirja). Tällaiset tapahtumat on otettava huomioon sen vuoksi, että rahaston perustamisen jälkeen maksulaiminlyöntejä on ollut toistuvasti. Jos lainanottaja, jonka lainalla on rahaston takaus, laiminlyö maksut, konsolidoimattomaan tilinpäätökseen olisi sisällytettävä kaikki mahdolliset maksamattomat määrät, kertyneet viivästyskorot ja muut siirtyvät erät[3] siihen saakka, kun rahastolle kuuluvat määrät on maksettu kokonaisuudessaan takaisin. Näin rahastoa varten on vuoden lopussa täydellinen tilinpäätös, joka konsolidoidaan EU:n konsolidoituun taseeseen. Joulukuun 31. päivänä 2013 konsolidoimattomaan tilinpäätökseen oli kirjattu vaihtuvina vastaavina (siirretyt lainat) kaikkiaan 85 462 796,16 euroa rahastosta katettuja Syyrian laiminlyömiä maksuja. Vaihtuviin vastaaviin sisältyy myös EIP:n 22 039 281,70 euron väliaikainen saatava takaukseen perustuvista maksamattomista vaateista ja niihin liittyvistä eristä, joiden osalta EIP on Syyrian velkoja vaateen maksamiseen saakka. Lyhytaikaisiin velkoihin sisältyy EIP:lle maksettava 22 839 314,22 euron saatava takaukseen perustuvista maksamattomista vaateista ja niihin liittyvistä eristä. Rahaston konsolidoimattoman taseen loppusumma on 2 111 858 720,77 euroa. Olisi huomattava, että konsolidoimaton tilinpäätös vastaa tilintarkastustuomioistuimen suositusta, jonka mukaan unionin toimielinten myytävissä oleviin sijoituksiin liittyvät kertyneet korot esitetään, koska ne odotetaan maksettavan kahdentoista kuukauden aikana raportointipäivän jälkeen. Vertailun mahdollistamiseksi tätä luokittelua on sovellettu myös vuoden 2012 lukuihin. 2.4.2.1. Takuurahasto: konsolidoimaton tase Konsolidoimaton tase on laadittu unionin konsolidoituun tilinpäätökseen sisällyttämistä varten. Suurimmat muutokset selitetään taseen liitetiedoissa. Tase: varat euroina || 31.12.2013 || 31.12.2012 PYSYVÄT VASTAAVAT || || Pitkäaikaiset sijoitukset || 1 432 206 953,14 || 1 331 523 103,78 Myytävissä olevat sijoitukset – hankintamenon mukaan || 1 394 349 787,68 || 1 277 457 029,68 Myytävissä olevat sijoitukset – vakuutusmatemaattiset erot || 2 830 052,94 || 1 937 127,51 Myytävissä olevat sijoitukset – käyvän arvon oikaisut || 35 027 112,52 || 52 128 946,59 Myytävissä olevat sijoitukset – arvonaleneminen || - || - || || Pysyvät vastaavat yhteensä || 1 432 206 953,14 || 1 331 523 103,78 || || VAIHTUVAT VASTAAVAT || || Lyhytaikaiset sijoitukset || 361 614 283,35 || 284 047 864,76 Myytävissä olevat sijoitukset – hankintamenon mukaan || 345 762 688,23 || 265 916 314,50 Myytävissä olevat sijoitukset – vakuutusmatemaattiset erot || –2 717 150,48 || –2 383 541,31 Myytävissä olevat sijoitukset – käyvän arvon oikaisut || 1 635 647,34 || 1 540 460,39 Myytävissä olevat sijoitukset – siirtyvät erät || 16 933 098,26 || 18 974 631,18 Myytävissä olevat sijoitukset – arvonaleneminen || - || - || || Lyhytaikaiset saamiset || 165 934 371,86 || 196 117 402,09 Muut: Rahoitusosuudet EU:n talousarviosta || 58 432 294,00 || 155 660 000,00 Muut: kuponkikorkosaamiset || - || 601 389,32 Muut: Takaukseen perustuvat vaateet (saamiset EIP:ltä) || 22 039 281,70 || 17 982 385,53 Muut: Siirretyt lainat (saamiset Syyrialta) || 85 462 796,16 || 21 873 627,24 || || Käteisvarat ja muut rahavarat || 152 103 112,42 || 250 093 844,14 Käyttötilit || 1 222 298,07 || 8 074 235,40 Lyhytaikaiset talletukset – nimellisarvo || 150 872 000,00 || 242 000 000,00 Lyhytaikaisista talletuksista kertyneet korot || 8 814,35 || 19 608,74 || || Vaihtuvat vastaavat yhteensä || 679 651 767,63 || 730 259 110,99 || || VASTAAVAT YHTEENSÄ || 2 111 858 720,77 || 2 061 782 214,77 Tase: velat euroina || 31.12.2013 || 31.12.2012 OMA PÄÄOMA || || Pääoma (takuurahasto) || 1 067 100 081,26 || 1 039 002 973,21 Myönnetyt, mutta vielä maksamattomat rahoitusosuudet || 58 432 294,00 || 155 660 000,00 Maksut talousarviosta || 1 008 667 787,26 || 883 342 973,21 Rahastot || 36 665 073,82 || 53 681 272,87 Soveltaminen ensimmäistä kertaa – käyvän arvon rahasto || 2 313,96 || 11 865,89 Muutos myytävissä olevien sijoitusten käyvässä arvossa || 36 662 759,86 || 53 669 406,98 Kertynyt ylijäämä/alijäämä || 950 218 191,35 || 906 288 860,95 Edellisten tilikausien ylijäämä || 950 218 191,35 || 906 288 860,95 Varainhoitovuoden taloudellinen tulos || 33 562 793,32 || 43 929 330,40 Oma pääoma yhteensä || 2 087 546 139,75 || 2 042 902 437,43 || || LYHYTAIKAINEN VIERAS PÄÄOMA || || Lyhytaikaiset velat || 24 312 581,02 || 18 879 777,34 Muut: takaukseen perustuvat vaateet (EIP:n velat) || 22 839 314,22 || 17 982 385,53 Muut: käsittelymaksut (EIP:n velat) || 598 367,37 || 60 285,11 Muut || 874 899,43 || 837 106,70 Lyhytaikainen vieras pääoma yhteensä || 24 312 581,02 || 18 879 777,34 || || VIERAS PÄÄOMA YHTEENSÄ || 2 111 858 720,77 || 2 061 782 214,77 Taseen liitetiedot: · ”Lyhytaikaiset saamiset” sisältävät vuoden 2014 rahoitusosuuden, joka on tarkoitus maksaa rahastoon EU:n talousarviosta alkuvuonna 2014. Ne sisältävät myös siirretyt lainat ja niihin liittyvät erät sekä summat, jotka oli vaadittu maksettaviksi, mutta joita ei ollut vielä maksettu (maksu tammi-helmikuussa 2014), ja niihin liittyvät erät. Näihin määriin sisältyvät rahaston takauksen käyttöönoton seurauksena unionin talousarvioon maksettavat pääomat, korot ja seuraamusmaksut. Omaan pääomaan kuuluvan ”kertyneen ylijäämän” ero verrattuna valmisteluasiakirjassa esitettyyn rahaston taloudelliseen tilanteeseen selittyy takauksen perusteella suoritettujen maksujen ja seuraamusmaksujen palautuksilla rahastoon. · Vuoden 2013 ”lyhytaikaiset velat” kattavat takaukseen perustuvat taseen päivämääränä erääntyneet mutta maksamattomat vaateet ja niihin liittyvät erät, EIP:lle maksettavat kertyneet takaisinperintämaksut, EIP:n hallinnointipalkkion ja tilintarkastuspalkkiot. · Vuosina 2013 ja 2012 komissio ei kirjannut arvonalenemisia rahaston salkussa olevissa siirretyissä lainoissa tai EU-maiden valtioiden joukkovelkakirjoissa tai niiden takaamissa joukkovelkakirjoissa. · Rahaston altistuminen valtioriskille EU-maittain esitetään valmisteluasiakirjassa. Suurimmat valtioriskit liittyivät 31.12.2013 Ranskaan (riskipaino 21 prosenttia), Saksaan (riskipaino 20 prosenttia) ja Belgiaan (riskipaino 12 prosenttia). · Takuurahasto: konsolidoimaton tuloslaskelma Samaan tapaan kuin konsolidoimaton tase, konsolidoimaton tuloslaskelma on laadittu EU:n konsolidoituun tilinpäätökseen sisällyttämistä varten. Suurimmat mukautukset selitetään konsolidoimattoman tuloslaskelman liitetiedoissa. || 2013 || 2012 Rahoitustoiminnan tuotot || 35 234 727,71 || 47 722 795,64 Korkotuotot || || Käteisvarojen ja muiden rahavarojen korkotuotot || 208 412,77 || 2 152 817,58 Myytävissä olevien sijoitusten korkotuotot || 31 299 159,53 || 36 869 194,02 Muut korkotuotot (arvopapereiden lainaksi antaminen) || 83 827,76 || 104 765,51 Myytävissä olevien sijoitusten toteutuneet myyntivoitot || 1 364 029,81 || 8 596 018,53 Muut: siirretyt lainat (kertynyt korkotuotto) || 2 279 297,84 || - || || Rahoitustoiminnan kulut || –1 671 934,39 || –3 793 465,24 Korkokulut || || Myytävissä olevien sijoitusten toteutuneet myyntitappiot || - || –2 781 347,56 Muut rahoituskulut || –1 671 934,39 || –1 012 117,68 Muut: takuurahaston tilintarkastusmaksut || –33 600,00 || –31 800,00 Muut: takuurahaston hallinnointi- ja käsittelypalkkiot || –841 299,43 || –805 306,70 Muut: muut rahoituskulut || –139 943,88 || –114 725,87 Muut: siirrettyjen lainojen realisoitumattomat kurssitappiot || –119 008,82 || - Muut: perinnän hallinnointi ja käsittelymaksut || –538 082,26 || –60 285,11 VARAINHOITOVUODEN TALOUDELLINEN TULOS || 33 562 793,32 || 43 929 330,40 Konsolidoimattoman tuloslaskelman liitetiedot: ”Muut rahoituskulut” sisältävät EIP:n hallinnointipalkkion, tilintarkastuspalkkiot, realisoitumattomat kurssitappiot siirretyistä lainoista ja EIP:lle maksettavat kertyneet takaisinperintämaksut. 3. Maksut rahastoon tai rahastosta Tässä jaksossa esitellään rahavirrat rahastoon ja rahastosta. 3.1. Yleisestä talousarviosta rahastoon suoritettujen maksujen oikeusperusta Rahastoasetusta muutettiin vuonna 2007[4]. Tavoitteena oli tehostaa budjettivarojen käyttöä varmistamalla. että rahaston rahoittaminen perustuu takauksen saaneiden voimassa olevien lainojen toteutuneisiin määriin. Voimassa olevien sitoumusten määrän kasvaessa myös rahaston tavoitesumman säilyttämisen edellyttämä rahoitusosuus EU:n talousarviosta kasvaa. Tämän vuoksi EIP:n olisi käytettävä takausta vain silloin, kun se on ehdottomasti tarpeen, ja hyödynnettävä riittävästi omalla riskillä toteutettavia toimia. Tavoitesumma on 9 prosenttia myönnettyjen lainojen ja takauksen saaneiden lainojen yhteismäärästä, kaikki katetut EU:n ulkopuoliset toimet (EIP, makrotaloudellinen apu ja Euratomin lainat) mukaan luettuina. Tavoitesumman ja rahaston nettovarojen arvon välinen erotus joko maksetaan rahastoon budjettikohdasta 01 03 06 ”Takuurahaston rahoittaminen” tai, ylijäämätapauksessa, rahastosta talousarvioon. Rahastoa rahoitetaan otsakkeeseen 4 (Ulkosuhteet) kuuluvasta budjettikohdasta 01 03 06 ”Takuurahaston rahoittaminen”. 3.2. Yleisestä talousarviosta tai yleiseen talousarvioon varainhoitovuonna suoritetut maksut 3.2.1. Rahaston rahoittaminen Euroopan unionin vuoden 2013 yleisen talousarvion menotaulukkoon sisältyvään budjettikohtaan 01 03 06 ”Takuurahaston rahoittaminen” lisättiin 31.12.2011 voimassa olleiden takauksen saaneiden toimien (21 234,34 miljoonaa euroa) perusteella 155,66 miljoonaa euroa. Tämä määrä maksettiin yhtenä suorituksena talousarviosta rahastoon 20. helmikuuta 2013. 3.2.2. Rahaston rahoitusomaisuuden sijoittamisesta saadut korot 3.2.2.1. Sijoituspolitiikka Rahaston rahoitusomaisuus on sijoitettu niiden varainhoitoperiaatteiden mukaan, joista määrätään yhteisön ja EIP:n välisen sopimuksen, sellaisena kuin se on muutettuna[5], liitteessä. Periaatteiden mukaan 20 prosenttia rahaston varoista on sijoitettava lyhytaikaisiin, enintään vuoden kuluessa erääntyviin sijoituksiin. Näihin sijoituksiin sisältyvät vaihtuvakorkoiset arvopaperit erääntymisajasta riippumatta sekä kiinteäkorkoiset arvopaperit, joiden jäljellä oleva erääntymisaika on enintään yksi vuosi, alkuperäisestä erääntymisajasta riippumatta. Jotta säilytetään tasapaino niiden instrumenttien välillä, joilla saadaan tarvittava likviditeetti, vähintään 100 miljoonaa euroa pidetään rahamarkkinasijoituksina, erityisesti pankkitalletuksina. EIP:n ehdotuksesta on laadittu luettelo pankeista, joihin talletuksia voidaan tehdä. Komissio on hyväksynyt luettelon. Luetteloa on jouduttu tarkistamaan säännöllisin väliajoin, koska talletuspankkien luokitukset muuttuvat. Kaikkien pankkien Moody’s ‑luokitus on vähintään P1 lyhytaikaisissa sijoituksissa tai vastaava Standard & Poors- tai Fitch-luokitus. Näihin pankkeihin tehtävissä sijoituksissa sovelletaan sääntöjä, joiden tarkoituksena on turvata kilpailukykyinen tuotto ja riskien hajauttaminen. Noin 80 prosenttia rahaston varoista sijoitetaan joukkovelkakirjasalkkuun, jonka erääntymisaika on enintään 10 vuotta ja kuusi kuukautta maksupäivästä. Kaikkien rahaston sijoitusten keskimääräinen duraatio saa olla enintään viisi vuotta. Joukkovelkakirjoihin tehtävissä sijoituksissa on noudatettava tiettyjä erityisvaatimuksia, jotka koskevat muun muassa likviditeettiä, luottoluokituksia, vastapuolien kelpoisuutta ja keskittämiseen liittyviä rajoituksia. Hyvän riskinhajautuksen varmistamiseksi saman liikkeeseenlaskijan joukkovelkakirjoihin sijoitettava kokonaissumma saa olla enintään 10 prosenttia salkun yhteenlasketusta nimellisarvosta. 3.2.2.2. Tulos Rahaston absoluuttinen tuotto oli +0,7914 prosenttia vuoden 2013 aikana, joten se alitti vertailuarvonsa 33,71 peruspisteellä. Kolmen viimeksi kuluneen vuoden aikana rahaston absoluuttinen tuotto oli 9,3 prosenttia, jolloin vertailuarvo ylittyi 2,2 prosenttia. Rahaston tuloksen vertailuarvoon on yhdistetty pääasiassa IBOXX-indeksejä (esimerkiksi Eurozone Sovereign (EUR) ‑indeksi ja Collateralized Covered (EUR) -indeksit) sekä lyhytaikaisen luottoriskin osalta Euribid. Koko vuotta 2013 leimasi yleisesti järjestelmän ylilikviditeetti heikohkoon kasvuun kohdistuvien markkinapaineiden lieventämiseksi. Tilanne piti lyhyet korot äärimmäisen matalalla tasolla. Vaikka rahaston tulos olikin vuonna 2013 positiivinen, se vastasi matalakorkoista ympäristöä (ks. yksityiskohtia valmisteluasiakirjan 2.4.2 kohdasta ”Tulos”). 3.2.2.3. Rahoitustoiminnan tuotot Vuonna 2013 rahaston käteisvarat ja muut rahavarat sekä arvopaperisijoitukset tuottivat korkoja yhteensä 35 234 727,71 euroa. Nämä korot jakautuivat seuraavasti: Kuvaus: || 2013 || 2012 Käteisvarojen ja muiden rahavarojen korkotuotot || 208 412,77 || 2 152 817,58 Lyhytaikaisista talletuksista saadut korot || 205 694,91 || 2 660 950,98 Lyhytaikaisista talletuksista kertyneiden korkojen muutos || –10 794,39 || –522 446,95 Käyttötilien korot || 13 512,25 || 14 313,55 Myytävissä olevien sijoitusten korkotuotot || 31 299 159,53 || 36 869 194,02 Saadut korot – myytävissä olevien sijoitusten salkku || 36 599 210,68 || 38 824 106,90 Kertyneiden korkojen muutos – myytävissä olevien sijoitusten salkku || –2 642 922,24 || –1 367 664,30 Arvonkorotus/arvonalennus || –2 657 128,91 || –587 248,58 Arvopapereiden lainaksi antamisesta saadut tulot || 83 827,76 || 104 765,51 Rahoitusvarojen toteutuneet myyntivoitot || 1 364 029,81 || 8 596 018,53 Siirretyistä lainoista kertyneet korot || 2 279 297,84 || - Rahaston rahoitusomaisuuden sijoittamisesta saadut korot || 35 234 727,71 || 47 722 795,64 3.2.2.4. Rahoitustoiminnan kulut Rahoitustoiminnan kulut olivat 1 671 934,39 euroa. Ne sisältävät EIP:n hallinnointipalkkiot (841 299,43 euroa), muut rahoituskulut (139 943,88 euroa), ulkopuoliset tilintarkastusmaksut (33 600,00 euroa), realisoitumattomat kurssitappiot siirretyistä lainoista (119 008,82 euroa) ja käsittelymaksut (538 082,26 euroa). 4. Rahaston varojen käyttö Rahaston varojen käytöllä tarkoitetaan kaikkia rahaston rahoitussitoumuksia. 4.1. Maksulaiminlyöntien seurauksena suoritetut maksut · Rahastolle maksulaiminlyöntien vuoksi takauksen perusteella esitetyt vaateet Syyrian tilanteen heikennyttyä ulkoasiainneuvosto, Euroopan parlamentti ja neuvosto tekivät vuonna 2011 joitakin Syyriaa koskevia päätöksiä. Ne esimerkiksi kielsivät nykyisiin lainasopimuksiin liittyvät EIP:n maksut ja keskeyttivät valtion hankkeisiin Syyriassa liittyvät, EIP:n teknistä apua koskevat sopimukset. Kyseinen päätös on sittemmin vahvistettu 1. joulukuuta 2011 hyväksytyllä neuvoston päätöksellä 2011/782/YUTP ja 18. tammikuuta 2012 annetulla neuvoston asetuksella (EU) N:o 36/2012. Tämän seurauksena EIP ei ole toukokuun 2011 jälkeen toteuttanut uusia rahoitustoimia, ja kaikki käynnissä olevat maksut ja teknisen avun palvelut Syyrian arabitasavallalle ovat olleet toistaiseksi keskeytettyinä marraskuusta 2011. Vaikka Syyria on viime vuosina maksanut lainojaan keskuspankille täysimääräisesti ja ajoissa, EIP:llä on ollut marraskuusta 2011 lähtien erääntyneitä valtionlainaa koskevia saatavia Syyrialta. Näin ollen ja yhteisöjen ja EIP:n välisen takaussopimuksen mukaisesti EIP on turvautunut EU:n takuurahastoon 13 kertaa vuosien 2012 ja 2013 aikana. EIP:n vaateet ovat yhteensä 107 miljoonaa euroa. Vuonna 2012 suoritettiin kaksi maksua (24 miljoonaa euroa, josta 2,1 miljoonaa euroa perittiin takaisin) ja vuonna 2013 kahdeksan maksua (61 miljoonaa euroa). Kolme muuta vaadetta (22 miljoonaa euroa) erääntyvät vuoden 2014 ensimmäisellä neljänneksellä. · Raportointipäivän jälkeiset tapahtumat Huhtikuuhun 2014 mennessä Syyrian osalta oli esitetty kaksi uutta maksulaiminlyöntiä koskevaa vaadetta, joiden kokonaissumma on 12,1 miljoonaa euroa. 4.2. EIP:n palkkio EIP:n palkkio muodostuu hallinnointipalkkioista ja takaisinperintämaksuista. Hallinnointimaksut kattavat rahaston hallinnoinnin. Takaisinperintämaksut kattavat EIP:n takaisinperintätoimet, jotka koskevat EU:n takauksen piiriin kuuluvia takaisinmaksujen laiminlyöntejä unionin ulkopuolella toteutettavien EIP:n rahoitustoimien osalta. Hallinnointipalkkiot Yhteisön ja EIP:n sopimuksen toisessa täydennyksessä, joka allekirjoitettiin 26. huhtikuuta ja 8. toukokuuta 2002, määrätään, että EIP:n palkkio lasketaan soveltamalla rahaston omaisuuden kuhunkin erään alenevaa vuosipalkkioprosenttia. Palkkio lasketaan rahaston vuotuisten varojen keskimääräisestä arvosta. Vuonna 2013 EIP:n palkkioksi vahvistettiin 841 299,43 euroa, joka merkittiin tuloslaskelmaan ja kirjattiin taseeseen siirtovelkana. Tämän 35 992,73 euron lisäyksen verrattuna vuoteen 2012 aiheutti rahaston varojen vuotuisen keskiarvon kasvu vuonna 2013. EIP:lle kuuluvat takaisinperintämaksut lasketaan komission ja EIP:n välillä marraskuussa 2010 allekirjoitetun takaisinperintäsopimuksen perusteella. Vuoden 2013 lopussa kertyneet takaisinperintämaksut olivat 658 652,48 euroa. [1] EUVL L 145, 10.6.2009, s. 10. [2] Rahastoasetuksessa säädetään, että rahaston kattamat toimet jäsenyyteen valmistautuvien maiden hyväksi pysyvät unioniin liittymisen jälkeenkin EU:n takauksen piirissä. Ne eivät kuitenkaan enää liittymispäivän jälkeen ole EU:n ulkosuhteisiin liittyviä hankkeita, vaan ne katetaan rahaston sijaan suoraan Euroopan unionin yleisestä talousarviosta. [3] Muut siirtyvät erät sisältävät mahdolliset valuuttakurssierot ja EIP:lle kuuluvat takaisinperintämaksut. [4] Neuvoston asetus (EY, Euratom) N:o 89/2007, annettu 30 päivänä tammikuuta 2007, takuurahaston perustamisesta ulkosuhteisiin liittyville hankkeille annetun asetuksen (EY, Euratom) N:o 2728/94 muuttamisesta (EUVL L 22, 31.1.2007, s. 1). [5] Sopimusta on muutettu 17. ja 23. syyskuuta 1996 tehdyllä täydennyksellä N:o 1, 26. huhtikuuta ja 8. toukokuuta 2002 tehdyllä täydennyksellä N:o 2, 25. helmikuuta 2008 tehdyllä täydennyksellä N:o 3 ja 9. marraskuuta 2010 tehdyllä täydennyksellä N:o 4.